**Témanapterv**

|  |  |
| --- | --- |
| **Témanap címe** | Ajándék |
| **Évfolyam** | 2. évfolyam |
| **Szerző (k)** | Fodorné Varkoly Mária, Kiss Rózsa |
| **Időkeret** | 252 perc |

|  |  |  |  |  |  |  |
| --- | --- | --- | --- | --- | --- | --- |
| **A témanap céljai:**  Játékos, fejlesztő feladatvégzés, a kerettantervi követelményeknek megfelelően: Az értőolvasás fejlesztése képregény készítésével, a mozaikmódszeres szövegfeldolgozás és szöveges feladatok elvégzése során. Nyelvtani készségek fejlesztése, nyelvi tudatosság alakítása szókereső feladattal. Az életkorhoz igazodó mű rajzos - képregényes feldolgozása összekapcsolható az olvasáskultúra fejlesztésével. Tudjanak szöveg alapján képeket, hangokat megjeleníteni.  Matematikai készségek fejlesztése műveletek megoldása, matematikai fogalmak használata, számfogalmi ismeretek felidézése, rész-egész viszonyának értelmezése, szöveges feladatok végzése során.  Az egész napot áthatja a digitális kompetencia fejlesztése, az önálló tanulásra alkalmas, online eszközök széles tárházát felvonultató feladatokkal. Ha az eszköz lehetőségeik engedik, tudjanak QR kódot leolvasni, weboldalt megnyitni, mobiltelefon segítségével kérdésekre válaszolni. Tudják a telefonjaikat tanulás céljára használni.  Fedezze fel a gyermek, hogy Isten országa köztünk van. A tőle kapott talentumok felismerése és megvalósítása kitűzött cél. Jézus iránti hála és bizalom felkeltése.  A hit életre való nevelés: a szeretet, bizalom, öröm és tisztelet kifejezése Isten, szülei, társai és környezete iránt, életkorának megfelelő formában. A karácsony jelentőségének tudatosítása a gyermekben, ezzel a méltó ünneplés segítése. A gyerekek ismerjék meg az advent jelentését. Készüljenek fel, hangolódjanak rá a karácsonyra. Ismerjenek meg új kifejezéseket, tudják elmondani azok jelentését. Értsék meg mit jelent ajándékot kapni Istentől és ajándékot adni Istennek és szeretteinknek. Értsék meg, hogy a teremtett világ Isten ajándéka. Mindenünk, amink van, neki köszönhetünk. A virágok, a fák, az állatok, a természet, a szüleink, a testvéreink mind- mind az ő ajándékai számunkra. Mindannyian, ahogy Max Lucado művében a famanók is, személyreszóló ajándékokat kaptak, amelyeket, ahogy azt a Különleges ajándék című műben is olvassuk, lehet mások javára használni. Érezzék, hogy milyen jó érzés adni, örömöt okozni egymásnak és Istennek.  Értsék meg, mit jelent az, hogy az Istentől egy különleges ajándékot kaptunk az Ő Fia személyében, miért hangsúlyos ez az adventi időszakban és karácsonykor.  Az örömteli tanulásra és munkavégzésre ösztönzés a témanap társasjáték formában való feldolgozásában és a feladatok játékosságában, illetve az önkifejezés lehetőségén keresztül, a rajz és technika feladatokban.  Zenei készség- és képességfejlesztés az ifjúsági ének megismerésén és éneklésén keresztül. Dalismeret, légzés- és énekléstechnikai alapismeretek fejlesztése, nemnek és életkornak megfelelően választható hangmagasság, a mondanivalónak megfelelő tempó, dinamika által.  Szociális kompetencia fejlesztése a közösség formáló feladatokon keresztül. Személyiség fejlesztése, empátia, segítő szándék és együttműködési készség erősítése kooperatív tanulási módszerrel a tananyagfeldolgozás és más építő tevékenységek által az adventi ráhangolódástól kezdve, a választott irodalmi alkotáson, a véletlenszerű csoportalakításon, felelősök kijelölésén, a társasjáték ismeretetésén, az ajándékkal kapcsolatos Bibliai igék megismerésén, a”Vedd úgy, hogy ez ajándék” és a “Tökéletes karácsony” feladatokon keresztül. A gyerekek tudjanak együtt dolgozni, közös ötleteket, javaslatokat hozni, feladatokat megoldani, együttműködni. Tudjanak a csoportszerepeik szerinti elvárásoknak megfelelni, aktívan tevékenykedni! A gyerekek tudják egymást tanítani – mégpedig játszva tanítani!  Minden ismeretüket úgy fejlesszük, hogy ne érezzék tehernek a tanulást, helyette úgy érezzék magukat, mintha csak társasjátékoztak volna egész nap. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 10’ | Ráhangolódás.  Adventi szókeresés.  Adventi hangulat felidézése. | Válaszolnak a kérdésekre. Szókereső feladatot oldanak meg, amelyben az Adventtel kapcsolatos szavakat kell megkeresniük. Kimennek az interaktív táblához és ott bekeretezik a megtalált szavakat. | Beszélgetést kezdeményez az Adventről, a Karácsony közeledtéről.  Kérdez:  Mit jelent az Advent a számotokra?  Miért szeretitek, miért nem?  Milyen ajándékra vágytok a legjobban?  Milyen ajándékot kaptatok már?  Milyen az az ajándék, ami nem pénzért vehető?  Istentől milyen ajándékot kaptatok eddig?  Ti milyen ajándékot adtatok és adhattok neki? | frontális | kivetített feladat a szókereső melléklet alapján  előkészületi lista  szókereső | Érdemes bevonni a rendszergazdát vagy egy segítő szülőt a digitális segítségnyújtás miatt, pl. internethez csatlakozás (K7 mező), esetleg napközis, tanulószobás kollégát, aki szívesen segít, így az osztályfőnök koordinálni tudja a folyamatot, a kolléga, vagy esetleg szülő tud segíteni, ha szükséges a mezők feladatainak megoldásában - például anyagvizsgálat és csomagolás (S1 mező).  A témanapra való felkészüléshez előkészületi listát készítettünk.  Linkek megnyitása alt+enter  A kérdéseket bővíthetheti illetve átfogalmazhatja a pedagógus.  A kivetített képen úgy tudják bekeretezni a szavakat, ha például az ActivInspire jegyzetek az asztalon eszközét használják.  Más interakítv tábla szoftvert is használhatunk.  Használhatjuk ennek a honlapnak <https://classroomscreen.com/>  a 2. rajzeszköz nevű eszközét úgy, hogy a jobb alsó sarokban található ikon segítségével feltöltjük a képet.  Lehetséges flexibilitás:  Ha nincs interaktív tábla, akkor feladatlapon dolgozhatnak párban. |
| 2’ | Célkitűzés  A nap témájának megismerése. | figyelnek | Ismerteti az témanap célját.  A mai napunk címe az Ajándék. A nap során foglalkozni fogunk azzal, hogy milyen ajándékot kaphatunk Istentől és hogyan ajándékozhatunk Őneki és szeretteinknek. | frontális munka |  |  |
| 10’ | Előkészítés.  Mese megismerése. | Figyelmesen meghallgatják a mesét. Válaszolnak a kérdésekre. | magyaráz:  A mai témanap címe: Ajándék  felírja a táblára: Ajándék  A következő történet erről szól.  Felolvassa a mesét.  magyaráz: Szómagyarázat - Hallottatok-e ismeretlen szavakat, kifejezéseket?  kérdez:  Karácsonykor ajándékot adunk egymásnak és kapunk egymástól.  Miért?  A történet szerint a manók ajándékot kaptak.  Milyen ajándékokat?  A teremtett világ szépsége - Pancsinelló megköszöni a történet elején. És egyéni ajándékokat is kaptak a manók.  Kitől?  Mi is kaphatunk ajándékokat.  Milyet? (példákat kérünk)  És mire használod?  Jól használod-e?  Mi történik, ha nem, vagy nem jól használod az ajándékaidat?  Amikor Isten ajándékot kér, még akkor is ad és vissza ad. Hálát ad a szívünkbe, megajándékoz jelenlétével, hogy mindig biztonságban lehessünk. Ilyen a mi Megváltónk!  Felírja a táblára a következőt:  *"És szóla az Úr Mózeshez, mondván: Szólj az Izráel fiainak, hogy szedjenek nékem ajándékokat; minden embertől, a kit szíve hajt arra, szedjetek nékem ajándékokat."*  2Mózes 25,1-2 | Bemutatás | Mese szövege: Max Lucado: Különleges ajándék  1. számú szöveg | <https://www.szepi.hu/irodalom/kedvenc/kt_103.html> |
| 4’ | Kapcsolatok teremtése.  Véletlenszerű csoportalakítás | Kép részeket húznak, kitalálják mi a közös a képeken (szín szerint), csoportokat alakítanak, csoportasztalt választanak.  Csoportok: piros, kék, zöld, sárga | felvágja és kiosztja a képeket, koordinál | frontális munka | képek csoport- alakításhoz melléklet | Annyi részre vágja a képeket, ahány tagú csoportot szeretne.  Lehetséges flexibilitás:  A ClassDojo ingyenes web 2.0 alkalmazással a nevek beírásával létre lehet hozni az osztályt, ahol véletlenszerű csoportokat lehet generálni.  Másik lehetőség a <http://teamup.aalto.fi/> |
| 5’ | Csoport- felelősök kiválasztása | Csapatokat alkotnak, megválasztják a felelősöket:  Eszközfelelős:  Gondoskodik a munkához szükséges eszközökről.  Médiafelelős:  Felügyeli a mobiltelefon használatát, interneten keresést. Készít néhány fotót a nap folyamán a csoportról.  Mérleg:  Gondoskodik arról, hogy  mindenkinek a véleménye szót kapjon, illetve, hogy mindenki egyenlően kivegye a részét a munkából.  Rendező:  Figyelmezteti a társait a szabályok betartására, és arra, hogy rendet tartsanak maguk körül.  Szóvivő:  Össze kell foglalnia és képviselnie a közösen megoldott feladatot.  Írnok:  Lejegyzi a megoldást. | Átadja az eszközfelelősöknek a csoportfelelős kártyákat, megkérdezi világosak-e mindenki számára a feladatok. | csoportmunka | csoportfelelős kártyák  csoportfelelős és üres kártyák melléklet | Az osztály létszáma osztva 4-el. Ennyi tagú egy csapat.  Létszámtól függő szerepek osztása.  A pedagógus döntheti el, hogy milyen felelősökre van szüksége az osztály létszáma alapján.  Lehet minden tanulónak két szerepe is, illetve kitalálhatnak ők is új szerepeket, ami nincs a felsorolásban. Például külalakfigyelő. Ekkor az üres kártyákra tervezhetik meg a felelős szimbólumát.  Néhány plusz lehetőség, hogy lehessen miből válogatni:  Feladatfelelős: Figyelmezteti társait, ha eltérnek a feladattól.  Bátorító:  Biztatja a társait, dicséri a munkájukat.  Csendfelelős:  Figyelmezteti a társait, ha túl hangosak.  Időfigyelő:  Figyelmeztet, ha fogy a rendelkezésre álló idő.  A csoportfelelősök nyakba akasztható táblát vagy kitűzőt viselhetnek a vállalt feladatuk szimbólumával.  A fényképekből a Google Photos-ban albumot, kollázst vagy animációt lehet szerkeszteni, majd megosztani a szülőkkel.  Később (esetleg a búcsúzáskor) a digitális emlékkönyvbe is jól jöhet. |
| 4’ | Társasjáték bevezetése, megismerése.  Együttműködés kialakítása | Szóbeli szabályokat alkotnak, a csoportjukat szimbolizáló csoportbábukat ráhúzzák az interaktív táblán kivetített társasjátékon lévő saját színük szerinti egyes mezőre. Kérdeznek, ha valami nem világos a számukra. | Bemutatja a társasjátékot, segít a szabályok létrehozásában. Elmondja, hogy minden mezőhöz tartozik egy feladatlap, a feladatok elvégzése után a pedagógus mondja meg, melyik mezőre kell továbblépnie a csapatnak. Az utolsó mezőt elérve 4-est dobva juthatnak a célba.  Elmondja, hogy nem lesznek közben szünetek, akinek szükséges, az szünetet tart, a többiek addig átveszik a munkáját. | frontális | Interaktív tábla, kivetített társasjáték léptethető csoport- bábukkal.  csoportok társasjátéka melléklet | A társasjáték nagyítása:  Nézet-teljes képernyő  Nyomtatás előtt húzzuk le róla a figurákat!  Online dobókocka: <http://www.funmines.com/utilities/dice/>  Lehetséges flexibilitás:  Ahol nincs interaktív tábla, ott nyomtatott társasjátékot használ a pedagógus a játék képernyőképe alapján, a bábukat pedig gyurmából is el lehet készíteni.  Piros útvonala: P1, P5, P10, K1, K7, K10, Z1, Z10, S1, S10  Kék útvonala: K1, K7, K10, Z1, Z10, S1, S10, P1, P5, P10  Zöld útvonala: Z1, Z10, S1, S10, P1, P5, P10, K1, K7, K10  Sárga útvonala: S1, S10, P1, P5, P10, K1, K7, K10, Z1, Z10  Mindenki másik mezőn kezd, egyszerre nincsenek ugyanazon a mezőn. |
| 20’ | A szöveg feldolgozása mozaik- módszerrel | Minden tanuló a csoportból egy kérdésre koncentrál, majd megbeszélés után leírják a válaszokat a közös feladatlapra.   1. Kik a szereplői a történetnek? 2. Ki Éli? 3. Hol játszódik a történet? 4. Keretezd be, hogy milyen ajándékot kapott Pancsinelló! 5. Miért nem tudtak segíteni a manók? A 6. képben húzd alá, hogy mit mondott Éli! 6. Kösd össze, hogy az egyes manók hogyan próbáltak segíteni!   Fafejű a kereket  próbálta  levenni, de az  kettétört  Polgármesterné a kereket  felemelte, de  az széthullott  Henrik a kereket  próbálta  levenni  Polgármester ruhákat hozott  Henrik főzött   1. Figyelmetlenségükben a manók összekeverték a betűket! Tedd őket helyes sorrendbe és megkapod a manók ajándékait! KALAPÁCS - CSÁPALAK, ECSET- SECET, FESTÉK - TESKÉF, GITÁR- RÁGIT, FAKANÁL-LÁNAFAK, VÁZA-ÁZAV, VÖDÖR- DÖRÖV, SEPRŰ- RŰPES, KÖNYV-NYÖKV | koordinál, segít, ha szükséges | csoportmunka | 2. sz. szöveg (melléklet)  P1 feladatlap | Ez a piros 1-es mező feladata.  Rövidített szövegváltozat, előkészítve a szövegfeldolgozáshoz Szöveg2:  Ezt kapják meg a csoportok.  A csoport létszámától függően lehet elvenni a kérdésekből, vagy hozzátenni.  Esetleg oda lehet írni a feladatlapra, hogyha valaki készen van, segíthet annak, akinek szüksége van rá.  A 4. és a 7. kérdés összevonható, ha szükséges a csoport létszám miatt, a 7. kérdés két részre osztható, a hosszúsága, nehézsége, vagy a csoport létszáma miatt, esetleg egyes szavak elhagyhatóak.  Lehetséges flexibilitás digitális eszközzel:  Learningapps tankocka - párosító feladat a 6. kérdéshez  <https://learningapps.org/display?v=pbw5n3ik518>  és a 7. kérdéshez:  <https://learningapps.org/display?v=py5z74fxt18>  vagy  <https://learningapps.org/display?v=pr2j1s8f518> |
| 30’ | Képregény előkészítése | A történet alapján 6 - 8 képet terveznek meg, ezeket elosztják egymás között és egy-egy képet rajzolnak a szöveghez, szövegbuborékot is írhatnak. | koordinál | csoportmunka | 2. sz. szöveg (melléklet)  grafit ceruza, színesceruza, zsírkréta,  lapok  P5 feladatlap | Ez a piros 5-es mező feladata.  Színes ceruzával, vagy zsírkrétával is dolgozhatnak.  A csoport létszámától függően variálható a képek száma 6-8 kép. Az 1. és 2. illetve a 4. és 5. kép összevonható, a 6.kép ketté bontható.  A feladatlapon a képek számának megfelelő lapokra rajzolnak, úgy hogy a kép címe előre fel van írva . A gyerekek képességeit ismerve, akár az egyes képekhez a tanuló nevét is oda lehet írni a szövegrész hosszúságától, összetettségétől függően kiválasztva, hogy melyik szövegrészhez melyik tanuló rajzoljon. A képeket az összefoglalásnál sorbarendezzük és összeragasztjuk, így kerülhetnek kiállításra a tanteremben, vagy a terem előtti folyosó falán. |
| 15’ | Szókereső (csoportosítás) | A tankocka csoportosító feladatát elvégzik.  Hosszú magánhangzó van benne: gyönyörű, ajándék, segíteni, *kalapács, varrókészlet, famanók*  Kétjegyű mássalhangzó van benne: *kalapács*, alighogy  Összetett szó: famanók, *varrókészlet*  Van ellentéte: pici, szeretem, izgatott, menjünk, jönnek  Rokonértelmű szavak: szólt, mondta, kiáltotta | koordinál | csoportmunka | 2. sz. szöveg, P10-es feladatlap,  tankocka, digitális eszköz Pl. okos telefon, tablet | Ez a piros 10-es mező feladata.  <https://learningapps.org/display?v=p76i8wx2t18>  Lehetséges flexibiliás :  Egyszerű változat a feladatlap 2. oldalán. |
| 15’ | Ajándékkal kapcsolatos bibliai igék megismerése.  Rész - egész viszonyának gyakorlása. | QR kódot olvasnak le, majd puzzle-t raknak ki a  “De amikor felemelte, a kerék apró darabjaira hullott. “ szövegrészhez kapcsolódva.  A puzzle képeken bibliai idézetet látnak egy hozzá illő háttéren.  "A remény pedig nem csal meg, mert a nekünk ajándékozott Szentlélekkel kiáradt szívünkbe az Isten szeretete."  Rómaiaknak 5,5  "Aszerint, hogy ki-ki milyen lelki ajándékot kapott, legyetek egymásnak szolgálatára, hogy az Isten sokféle kegyelmének jó letéteményesei legyetek."  1 Péter 4,10 | koordinál, biztat | csoportmunka | K1 feladatlap, digitális eszköz pl. telefon  egyszerű változatban:  olló | Ez a kék 1-es mező feladata.  Egyszerű változatban kivágják a képeket a vonalak mentén, majd így rakják ki.  <https://www.jigsawplanet.com/?rc=play&pid=0cfc6522e5e2>  és  <https://www.jigsawplanet.com/?rc=play&pid=17e93a689642> |
| 15’ | Meglévő ismeretek aktiválása.  Műveletek megoldása, matematikai fogalmak gyakorlása, számok tulajdonságainak felismerése,  digitális kompetencia fejlesztése. | „Amikor a kerék eltört, a kocsi megdőlt – folytatta –, és az összes ruhánk a folyóba esett.” szövegrészhez kapcsolódva ruhákat válogatnak bele a ruháskosarakba, amin műveletek vannak és a hozzá tartozó eredmények tulajdonságai.  Ruhák:  46+27  3x2+18  43+57  97-14  35 és 46 összege  72 és 34 különbsége  5 és 10 szorzata  30 és 5 hányadosa  Kosarak:  egyjegyű szám  50-nél kisebb kétjegyű szám  49 és 80 közötti szám  80-nál nagyobb szám    Learningapps feladatot oldanak meg digitális eszközeikkel, QR kódot olvasva. | koordinál, figyeli a tanulók tevékenységét | Csoportmunka | K7 feladatlap, digitális eszköz, telefon vagy tablet, esetleg laptop. | Ez a kék 7-es mező feladata.  Lehetséges flexibilitás:  Ha nincs digitális eszköz, például telefon vagy tablet, akkor kinyomtatjuk nekik műveleteket és az eredményeket, majd összekötik azokat.  <https://learningapps.org/display?v=pd3hpi1y218> |
| 13’ | Meglévő ismeretek aktiválása.  Szöveges feladat megoldása a *”Alighogy a nap felkelt, vidám famanók kis csoportja ment felfelé a domboldalon”* szövegrészhez kapcsolódva. Szövegértési és számolási készségek fejlesztése. | Párokat alkotnak csoporton belül. Értelmezik a szöveget, leírják az adatokat, tervet készítenek, kiszámolják, ellenőrzik a feladatot, válaszolnak a kérdésre. A feladat végén, csoporton belül egyeztetik az eredményeket, és ha szükséges megvitatják.  Tegyük fel, hogy Pancsinelló, Lucia, Forgács, az anyuka, az apuka és a három gyermek ment fölfelé, és közülük minden felnőtt vitt két ajándékot Élinek. Hány ajándékot kapott így Éli? | koordinál, biztat, felhívja a figyelmet arra, hogy lehet a szövegben fölösleges adat is  (a gyerekek száma) | csoportmunka- pármunka | K10 feladatlap több példányban a csapaton belüli páros munka miatt. | Ez a kék 10-es mező feladata.  Ha nem osztható kettővel a csapaton belüli létszám, akkor 3-an is dolgozhatnak „párban”.  Lehet könnyíteni a feladatot úgy, hogy elég csak kiszámolni és válaszolni a kérdésre.  A feladat ellenőrzése a nap végén lesz kahoot quiz kérdésekkel. |
| 5’ | Ajándék készítése | Ötletelnek, kitalálnak egy “Vedd úgy, hogy ez egy ajándék”-ot  egy másik csapat tagjai számára. Cetlire írják például, hogy felajánlom, hogy ma én szedem fel a szemetet körülötted vagy ma figyelek arra, hogy elég folyadékot igyál :)  Megbeszélik, hogy ki, kinek adja át az ajándékot. Az ajándékot, átadása előtt megmutatják vagy elmondják a pedagógusnak is. | ellenőrzi, hogy megfelelő-e az ajándék. | csoportmunka | Z1 feladatlap, fénymásoló lapok, írószeközök, dobókocka *(mert az egyik csapatnak ez lesz utolsó mezője)* | Ez a zöld 1-es mező feladata.  Az ajándékozott csapat kiválasztása:  kék a zöldet  piros a sárgát  sárga a kéket  zöld a piros csapat tagjait ajándékozza meg. |
| 10’ | Nekem milyen ajándékaim vannak? | A csoport tagok segítik egymást a saját ajándékaik felismerésében.  Például: Szépen olvasok.  Mindig kedves vagyok a társaimhoz. Segítőkész vagyok. Szépen rajzolok.  Ahogy a manóknak is, így nekik is vannak ajándékaik, amit Istentől kaptak. | koordinál | csoport munka | Z10 feladatlap  Lapok: Z10 feladatlap | Ez a zöld 10-es mező feladata.  A feladatlap a csoport létszámának megfelelő számban kinyomtatva “Az én ajándékaim” felirattal ellátva, a nevüket ráírhatják maguk. Rövid magyarázatot, vagy példákat írunk a feladatlapra:  Bilbia: 2Mózes 25,1-2 |
| 25’ | Ajándék-  csomagolás  anyag-  vizsgálattal | Egy kisebb ajándékot becsomagolnak, mindenki egyet, felnőtt segítséggel. | Irányít, vezeti az anyagvizsgálatot és a csomagolás folyamatát. | csoportmunka | S1 feladatlap  csomagoló- papír, cellux, kisméretű, esetleg gyógyszeres doboz, szükség szerint olló  többféle, kis darab papír az anyagvizsgálathoz | Ez a sárga 1-es mező feladata.  Ez az ajándék lehet egy korábbi technika órán elkészített darab, amit otthonra a családtagoknak készítettek.  Az ajándékcsomagolásról videó is készülhet, ezzel is segítve a munkájukat. |
| 10’ | Kapcsolatok teremtése.  Személyiségük formálása. | Tökéletes karácsonyt terveznek egy szegény, öt gyermekes család számára. Tervet készítenek csomagolópapírra.  Megbeszélik, hogyan imádkoznának értük. | Figyel, ha szükséges segít | csoportmunka | filctollak, 2 db csomagolópapír  S10-es feladatlap | Ez a sárga 10-es mező feladata. Nap végén kitűzik az elkészült tervet. |
| 4’ | Részösszefoglalás.  „Tökéletes karácsony” ötletek összegzése, értékelése | Kitűzik a plakátokat.  Véleményt alkotnak egymás munkájáról | kérdez | plénum | tökéletes nap plakátok | Ekkorra már minden csapat célba ér. Ha esetleg előfordul pár perc különbség, addig a csapat pihen egy kicsit, mosdóba megy vagy adhatunk nekik plusz feladatot is. |
| 15’ | Vázlatkészítés és a képregény összeállítása az elkészült képek segítségével | A tankocka feladatának elvégzése után az egyes csapatokból (létszámtól függően) 1-2 önként vállalkozó a plénum elé áll. (Összesen 6-8 ember, a csapat létszámától, így a megrajzolt képek számától is függően.) A megrajzolt képpel a kezükben sorba állnak, a már megfogalmazott és számozott címek segítségével elmondják a történetet. | irányít, kérdez, ellenőriz, értékel, javít, ha szükséges | frontális munka | 2. sz szöveg, elkészült képek - képregény a hozzájuk tartozó címmel | Esetleg a tanító előre megnézheti az elkészült képeket, és kiválaszthatja azokat, amik a legjobban sikerültek.  lehetséges flexibilitás: tankocka  <https://learningapps.org/display?v=p92g6ytit18> |
| 10’ | Képregény | A csapatok sorba rendezik a saját rajzaikat, a lapok széleinél összeragasztják. | koordinál | csoportmunka | ragasztó | Az elkészült képregények díszíthetik a tanterem, esetleg a tanterem előtti folyosó falát.  Lehetséges flexibilitás: bookcreator segítségével ebook készíthető |
| 10’ | Összefoglalás kahoot quiz kérdések megválaszolásával, a témanap során megoldott feladatok alapján. | Quiz kérdésekre válaszolnak mobiltelefon segítségével | kérdez, fejlesztő javaslatokat ad | plénum | kahoot.it weboldal, csapatonként egy okostelefon  Quiz kérdések melléklet | A kérdések az egész napra vonatkoznak összefoglaló és ellenőrző jelleggel.  Kérdések csak belépés után láthatóak.  Belépési adatok:  okososztalyterem@gmail.com  jelszó: reformatus  <https://create.kahoot.it/l/#user/a34aef86-4a2f-4c7c-8bcd-b1a83a29e1fa/kahoots/created>  Itt válasszuk ki a [Különleges ajándék 2. osztály](https://create.kahoot.it/details/kulonleges-ajandek-2-osztaly/f5eade9b-1f13-4d8f-80c7-f5ad0470b882) című kérdéssort és kattintsunk a Play gombra!  Lehetséges flexibilitás: Socrative, Quizizz kérdések  Ha nincs ilyen digitális lehetőség, akkor megoldják írásban a teszt feladatokat. |
| 10’ | Összegzés  A témanap lelki részének összefoglalása. | Figyelnek, válaszolnak a kérdésekre. | magyaráz:  Advent - Karácsonyt várjuk, esetleg álmodozunk ajándékokról.  A történetünkben Éli ajándékokat adott a manóknak. Mi is kaptunk ajándékokat. (Néhány felfedezett, megtalált, felírt ajándék felolvasása - példa, hogy Mire használhatod? Jól használod-e? Mi történik, ha nem jól használod?  Karácsonykor ajándékozunk egymásnak.  Mit fejezünk ki azzal, ha ajándékot adunk valakinek?  Mit adhatok a családomnak? Más embereknek (osztálytársak, barátok)? Karácsonykor, és máskor, akár egész évben?  Isten mit ad nekem? Milyen ajándékokat? (A teremtett világ Isten ajándéka. Mindenünk, amink van, neki köszönhetünk. A virágok, a fák, az állatok, a természet, a szüleink, a testvéreink mind- mind az ő ajándékai számunkra, ezentúl ahogyan a manóknak, nekünk is ad ajándékokat - már beszéltünk róla) És karácsonykor? - Egyszülött fiát Jézus Krisztust, és Vele együtt mindent. Róm. 8,32  Mit jelent ez?  Mi mit adhatunk Istennek ajándékba?  Jól használjuk az ajándékainkat  2Mózes 25,1-2, azaz oda adjuk Neki, karácsonykor és máskor is, egész életünk során. | frontális | Biblia: Róm. 8,32, 2Mózes 25,1-2 |  |
| 5’ | A témanap lezárása énekléssel.  Zenei készség- és képességfejlesztés. | Eléneklik az Atyám, két kezedben kezdetű ifjúsági éneket. | Kivetíti az ének szövegét. | frontális | dal szövege  Atyám, két kezedben melléklet | <http://reformatus.hu/data/attachments/2016/09/13/csp_enekfuzet_2013.pdf>  15. oldal |
| 5’ | Csoportmunka értékelése az értékelő lapon található szempontok alapján, plakátok kitűzése. | Kitöltik a csoportmunkára vonatkozó lapot, szóban értékelnek, hangulatot fejeznek ki az interaktív táblára húzható figurákkal a hangulatértékelő táblán. | Segít a kitűzésben, kérdez, fejlesztő javaslatokat ad | Plénum | plakátok, csoportmunka értékelő lap melléklet | flexibilitás: más típusú hangulatértékelés is jó. Például hangulatértékelő tábla:  (flash player lejátszó szükséges hozzá)  <http://interaktivtabla.ucoz.hu/hangulatertekelo.swf>  vagy  <https://www.classroomscreen.com/exitpoll.html> |

Folytatási javaslatok:

* Bookcreator segítségével a gyerekek rajzaiból osztály ebook készíthető, amely kinyomtatva kirakható faliújságra, illetve megjelenhet az iskolai honlapon, esetleg iskolaújságban, ahol van. Internetes Dooble generátor segítségével, az egyes ajándékok (amit a manók kaptak) felhasználásával olyan játék készíthető, mellyel a szünetben, vagy a napköziben játszhatnak.
* A társasjáték bármikor újra felhasználható a mezőkre való új feladatok helyezésével; el lehet készíteni 5 vagy 6 csapat számára is.
* A megismert irodalmi alkotást dramatizálással előadhatják karácsonyi műsorként.
* A feladatokra következő órákon vissza lehet térni, az alkalmazott módszereket (pl. képregény, mozaik módszer, puzzle)fel lehet használni más tananyagoknál is.
* A gyerekekkel riport készíthető a témanappal kapcsolatos véleményeikről, érzéseikről.
* Szülők bevonása: szeretetvendégségre hívhatjuk őket, süthetnek karácsonyi süteményt, amit esetleg adventi vásáron, ahol van ilyen lehetne árusítani.